COMUNICAT DE PRESĂ – 07.10.2016 
Ref.:   Informare/atenționare privind posibila apariție a pestei porcine africane pe teritoriul României
Ca urmare a ședinței Comitetului Național pentru Situații Speciale de Urgenta din data de 04.09.2016, s-a informat de către Autoritatea Națională Sanitar Veterinară și pentru Siguranța Alimentelor posibilitatea apariției a pestei porcine africane pe teritoriul României. Această boală este foarte greu de eradicat și implică eforturi financiare și de personal foarte mari.
În momentul de față România se află la cel mai mare grad de risc înregistrat vreodată față de boala pestă porcină africană, deoarece focare ale acestei boli au fost confirmate și notificate în statul vecin Ucraina și în zone aflate la o distanță de până la 20 km de teritoriul României.

Ca urmare a acestor fapte relatate mai sus, rugăm populația și agenții economici cu profil zootehnic și care cresc porci, de pe raza județului Bistrița – Năsăud, să colaboreze cu medicii veterinari concesionari pentru prevenire sau confirmarea suspiciunilor de îmbolnăvire. În aceiași măsură populația trebuie să ia legătura cu Direcțiile Sanitar Veterinare județene și care pot preleva probe pentru analize de laborator.

